open-index/open-wikipedia-markdown huggingface dataset:
San Lorensas (upė)

**San Lorensas** () arba ***Pirigara*** () – upė pietvakarių Brazilijoje, Mato Groso valstijoje. Vienur nurodomas kaip Paragvajaus kairysis intakas, kitur – kaip Kujabos kairysis intakas (t. y., vienur upė po Kujabos–San Lorenso santakos vadinama Kujaba, kitur – San Lorensu). Prasideda Mato Groso plynaukštėje, San Lorenso kalnagūbryje, į rytus nuo Kampo Verdės. Vinguriuoja kalnais į pietus, po santakos su Vermelju pasuka į pietvakarius, kur teka pelkėtomis lygumomis, skaidosi į protakas. Ties Ilja Kamargu susilieja su Kujaba.

Didžiausi intakai: Vermeljas (kairysis), laikant San Lorensą Paragvajaus intaku – dar ir Kujaba (dešinysis), Itikira (kairysis).

Laivuojama nedideliais laivais. Aukštupyje patvenkta.

Miestai prie San Lorenso: Don Akinas, Žasiara, San Pedro da Čipa, San Lorenso de Fatima. Vidurupio ir žemupio baseine prie upės įsteigtos kelios indėnų teritorijos – Tereza Kristinos, Perigaros, Baja dos Gvato (gyvena indėnai gvatai, bororai).

## Šaltiniai
James Newton Howard

**Džeimsas Niutonas Hauardas** (*James Newton Howard*, g. 1951 m. birželio 9 d.) – amerikiečių kino kompozitorius, muzikos prodiuseris ir klavišininkas, sukūręs garso takelių daugiau kaip 100 filmų. Taip pat yra laimėjęs po vieną „Grammy“ bei „Emmy“ apdovanojimą.

Labiausiai išgarsėjęs dėl darbų, sukurtų tokiems filmams kaip „The Fugitive“ (1993), „Space Jam“ (1996), „King Kong“ (2005), kartu su Hansu Cimeriu „The Dark Knight“ (2008) bei kitiems. Nuo 1999 m. sukūrė garso takelių aštuoniems M. Night Shyamalan režisuotiems filmams, o nuo pat 2007 m. „I Am Legend“, plačiai dirbo su Francis Lawrence. Be minėtų nuopelnų, J. N. Howard’as ankstyvaisiais savo karjeros metais dalyvaudavo muzikos įrašinėjimo sesijose kartu su atlikėjais, tarp kurių buvo Diana Ros, Ringo Staras ir Haris Nilsonas. Aštuntajame dešimtmetyje patyrė proveržį, po to kai prisijungė prie Eltono Džono koncertinių gastrolių kaip klavišininkas. Judviejų bendradarbiavimas apėmė ir kai kurių albumų kūrimą. 1982 m. kai kuriose grupės „Toto“ išleisto albumo „Toto IV“ dainose pasižymėjo kaip orkestruotojas ir styginių instrumentų dirigentas.

## Nuorodos

* Oficiali internetinė svetainė
* 
* „AllMusic“ profilis

## Išnašos
Itikira

**Itikira** () – upė pietvakarių Brazilijoje, Mato Groso valstijoje, priklauso Paragvajaus baseinui; kairysis San Lorenso (kitur nurodoma, kad Kujabos) intakas. Prasideda Mato Groso plynaukštėje, Saudadės kalnagūbryje, į pietus nuo Altas Garsaso, netoli Aragvajos aukštupio. Vinguriuoja kalnais į pietvakarius. Po santakos su Pikirio upe išsilieja į lyguma ir vingiuoja riba su Pietų Mato Grosu. Vienuose šaltiniuose ši žemupio atkarpa vadinima Itikira, kitur – Pikiriu. Pantanalio pelkėse, šalia San Benito kaimo, suteka su San Lorensu–Kujaba.

Didžiausias intakas: Pikiris (kitur nurodoma, kad Korentesas) (kairysis).

Prie upės yra Itikiros miestas.

Upės pavadinimas tupių kalba reiškia „vandens lašai“ (*y + tykyra*).

## Šaltiniai
Ordnung muss sein

**Ordnung muss sein** arba **Ordnung muß sein** (tradicine rašyba) – vokiškas posakis, kuris verčiamas kaip „Tvarka turi būti“. Tvarkos idėja paprastai pripažįstama kaip vienu iš pagrindinių stereotipų apibūdinti vokiečių kultūrai. Pavyzdžiui, politikas ir diplomatas Francas fon Papenas 1932 m. paminėjo, kad šį posakį ypač mėgo Prūsijos karalius Frydrichas II Didysis. Kaip šūkis, kurį naudojo feldmaršalas Paulius fon Hindenburgas, jis išgarsėjo visame pasaulyje 1930 m., rašė The New York Times. 

Susijęs vokiečių posakis yra *Ordnung ist das halbe Leben*, pažodžiui „Tvarka yra pusė gyvenimo“, dėl juoko papildytas antiposakiu *und Unordnung die andere Hälfte* („ir netvarka kita pusė“).

Dabartinis posakio aiškinimas iškreipia pirminę prasmę. Šį posakį švietėjas Martynas Liuteris įvedė į vokiečių kultūrą panašia formuluote *Ordnung muss sein unter den Leuten* („Įstatymas turi būti tarp žmonių“). Žodį *Ordnung* jis pavartojo išreikšti „Dievo žmogui duotų įstatymų (taisyklių) rinkinį“, todėl frazė turėtų būti suprantama kaip „Santykiai tarp žmonių turi būti grindžiami Dievo įstatymais (taisyklėmis)“ arba, labiau pažodžiui, „Tarp žmonių turi būti teisėtumas“. Tai, kad *Ordnung* yra Dievo duotas, o ne žmogaus nustatytas įstatymas, netiesiogiai patvirtina aforizmas *Orden und Regeln sind nichts*, esantis žemiau, tame pačiame raštų puslapyje („Įsakymai ir taisyklės yra niekas“). M. Liuterio kūriniai išliko populiarūs kelis šimtmečius, o ši frazė tapo sparnuotu posakiu, sutrumpėjusiu iki *Ordnung muss sein* ir įgijusiu šiuolaikinę reikšmę.

## Šaltiniai
Miranda (upė)

**Miranda** () – upė pietvakarių Brazilijoje, Pietų Mato Groso valstijoje; Paragvajaus kairysis intakas. Prasideda Marakažu kalnagūbryje (Mato Groso plynaukštė), į pietus nuo Žardino. Aukštupyje teka plynaukšte į šiaurę, nuo vidurupio išsilieja į žemumą, pasuka į šiaurės vakarus ir vinguriuoja Pantanalio pelkynais, skaidosi į protakas. Įteka į Paragvajų priešais Karagvatos salą, į rytus nuo Albukerkės miestelio.

Didžiausi intakai – Nioakė, Akidauana, Negras (dešinieji), Šapena, Salobra (kairieji).

Aukštupio vaga slenkstėta. Visus metus laivuojama iki Akidauanos žiočių (120 km), o iki Mirandos miesto (212 km) – liūčių laikotarpiu. Upė vandeningiausia sausį (vidutinis debitas 201 m³/s), sekliausia – rugpjūtį (33,4 m³/s).

Prie upės yra Žardino ir Mirandos miestai. Prie upės yra Lalimos indėnų teritorija (gyvena terenai).

Upė dar vadinama Mondegu, Korjentesu.

## Šaltiniai
Hilio apygarda (Montana)

**Hilio apygarda** () – Jungtinių Amerikos Valstijų apygarda, esanti Montanos šiaurinėje dalyje. 2020 m. JAV gyventojų surašymo duomenimis, apygardoje gyveno 16 309 žmonės. Apygardos būstinė įsikūrusi didžiausiame apygardos mieste – Havre. Apygarda šiaurėje ribojasi su Albertos ir Saskačevano provincijomis Kanadoje, rytuose su Bleino apygarda, pietuose su Šoto apygarda ir vakaruose su Liberčio apygarda. Apygardos teritorijoje yra Kridmano Kulio ir Tibado ežero nacionaliniai gamtos rezervatai, taip pat dalis Akmeninio Vaikino indėnų rezervacijos.

## Istorija
Apygarda įkurta 1912 m. iš Šoto apygardos dalies. Pavadinta geležinkelininko Džeimso Džeromo Hilio garbei.

## Gyventojai

2021 m. duomenimis, Hilio apygardoje gyveno 67,9 % baltųjų, 23,6% indėnų, 3,33 % mišrios rasės, 0,46 % azijiečių, 0,42 % afroamerikiečių, 0,37 % kitų rasių, 0,02 % Ramiojo vandenyno salų ir 3,96 % lotynoamerikiečių kilmės gyventojų.

## Šaltiniai
Hilio apygarda

Jungtinėse Amerikos Valstijose yra dvi apygardos, pavadintos **Hilio apygarda:**

*Hilio apygarda (Montana);
*Hilio apygarda (Teksasas).
Monte Lindas

**Monte Lindas** () arba ***Montelindas*** (*Río Montelindo*) – upė Paragvajuje, Gran Čake; dešinysis Paragvajaus upės intakas. Prasideda iš Pilkomajo upės kairiosios atšakos Bokerono departamente. Vinguriuoja į rytus per Presidente Hajeso departamentą. Įteka į Paragvajų į šiaurę nuo Antekeros.

Vaga labai vinguriuota, skaidosi į protakas, šlapynes. Sausrymečiu daug kur išdžiūsta, o po liūčių ištvinsta. Vanduo druskingas.

Didelių gyvenviečių pro Monte Lindo nėra, tik keli kaimai: Marganinjas, Kasike Sapas, Cheneral Diasas, Monte Lindas.

## Šaltiniai
Kosovo I futbolo lyga

**Kosovo I futbolo lyga** () – Kosovo futbolo 2-oji pakopa. Lygos čempionai patenka į aukščiausiąjį Kosovo futbolo divizioną. Varžybos vyksta sistema ruduo–pavasaris dviejose grupėse.

## Istorija

Nuo XXI a. 1-ojo dešimtmečio veikia kaip nepriklausomos valstybės lyga. 2021 m. įgijo rėmėją „Viva Fresh Store“. Nuo 2024 m. žinoma kaip **Raiffeisen Liga e Parë e Kosovës**.

Pagal rėmėjus lyga vadinta:
* 2021–2024 m. *Viva Fresh Liga e Parë e Kosovës*
* nuo 2024 m. *Raiffeisen Liga e Parë e Kosovës*

## Nugalėtojai

*  – KF Gjilani
*  – Hysi Podujeve
*  – 2 Korriku Prishtine
*  – KF Istogu
*  – Liria Prizren
*  – Trepca Mitrovice
*  – Drita Gjilan
*  – Feronikeli Drrenas
*  – KF Ferizaj
*  – Vellaznimi Gjakove
*  – Llapi Podujeve
*  – Trepca Mitrovice
*  – Flamurtari Prishtine
*  – KEK Obiliq
*  – Kosova Vushtrria
*  – Besa Peje
*  – KF Malisheva ir Ulpiana Lipjani
*  – Trepca-89 Mitrovice ir KF Ferizaj
*  – Feronikeli Drrenas ir KF Fushe Kosova
*  – FC Suhareka ir KF Ferizaj
*  – Drenica Skenderaj ir KF Prishtina e Re


## Šaltiniai

## Nuorodos
*
Takvari

**Takvari** () gali reikšti kelis objektus Brazilijoje:
* Takvari – miestas Pietų Rio Grandėje;
* Takvari – upė Pietų Mato Grose ir Mato Grose, Paragvajaus intakas;
* Takvari – upė Pietų Rio Grandėje, Žakuji intakas;
* Takvari Gvasu – upė San Paulo valstijoje, Paranapanemos intakas;
* Alto Takvari – miestas Mato Grose.
Takvari (Paragvajaus intakas)

**Takvari** () – upė pietvakarių Brazilijoje, daugiausia Pietų Mato Groso valstijoje; Paragvajaus kairysis intakas. Prasideda Mato Grose, Alto Takvari miesto apylinkėse, Mato Groso plynaukštėje, Sera Pretos kalnagūbryje. Teka plynaukšte į vakarus pradžioje Pietų Mato Groso ir Mato Groso riba, toliau į pietvakarius vien per Mato Grosą. Žemupyje pasuka į šiaurės vakarus ir vinguriuoja pro Pantanalio pelkynus, skaidosi į daugybę protakų, nešančių savo vandenis į Paragvajų. Pagrindinė Takvari vaga įteka į Paragvajų į rytus nuo Korumbos.

Didžiausias intakas – Košinas (kairysis).

Aukštupio vaga slenkstėta. Žemupyje vaga nuolat keičiasi. Takvari vandeningiausia vasario mėnesį (vid. debitas – 404 m³/s), labiausiai nusenka rugpjūtį (120 m³/s).

Prie upės yra Košino miestas. Aukštupyje sudarytas Takvari ištakų valstijos parkas.

## Šaltiniai
Ralio reido pasaulio čempionatas

**Ralio reido pasaulio čempionatas, W2RC** () – ralio reido čempionatas organizuojamas Tarptautinės automobilių federacijos, Tarptautinės motociklininkų federacijos ir Amaury Sport organizacijos. Čempionate nugalėtojai išrenkami skirtingose automobilių ir motociklų klasėse.

2022 m. prasidėjęs čempionatas pakeitė nuo 1993 m. vykdytos FIA ralio reido pasaulio taurės varžybas ir yra aukščiausio lygio ralio reido čempionatas.

Pirmojo sezono startas įvyko 2022 m. Dakaro ralyje ir baigėsi Maroko ralio lenktynėmis.

2022 m. čempionu T4 klasėje tapo lietuvis Rokas Baciuška. Jis sėkmingai apgynė titulą ir 2023 m. Taip pat šiais metais keturračių klasės čempionatą laimėjo Laisvydas Kancius.

## Nuorodos
* Oficiali svetainė

## Šaltiniai
El Nihuilio tvenkinys

**El Nihuilio tvenkinys** () – tvenkinys vakarų Argentinoje, Mendosos provincijoje, į pietvakarius nuo San Rafaelio. Sudarytas 1942–1948 m. patvenkus Atuelio upę (Salado baseinas) ties El Nihuilio gyvenviete. Tvenkinio ilgis 21 km, plotis iki 17 km. Pakrantės pelkėtos. Šalia tvenkinio yra Las Salinaso lagūna, paskelbta gamtos rezervatu.

El Nihuilio hidroelektrinės užtvanka priklauso 4 užtvankų, įrengtų ant Atuelio upės, kompleksui. Užtvankos ilgis 275 m.

## Šaltiniai
Montės lagūna

**Montės lagūna** ( 'kalnų lagūna') – ežeras Argentinoje, Buenos Airių provincijoje, į šiaurę nuo Bahija Blankos, prie Ventaniljos kalnų šiaurinio pakraščio. Patenka į nenuotakų duburį, kuriame telkšo virtinė ežerų, vadinamų Enkadenadas del Oestė. Telkšo tarp Kočiko (iš šiaurės rytų) ir Venado (iš pietvakarių) lagūnų. Ežero ilgis 15 km, plotis iki 11 km. Ežere yra kelios salos, didžiausia – La Sistina.

Pietrytinėje pakrantėje įsikūręs Gvamini miestas.

## Šaltiniai
Krakių koplyčia

**Krakių koplyčia** – katalikų koplyčia, stovinti Skuodo rajone, Mosėdžio seniūnijoje, Krakių kaime, 4,3 km į šiaurės rytus nuo Mosėdžio. Pasiekiama iš kelio  Krakėse, 0,8 km pavažiavus į rytus Malūno g. iki kryžkelės su Laukų g. Koplyčia stūkso nedideliame pakelės gojelyje, apsuptame ganyklų. Koplyčios 244 kv. m teritoriją perimetru juosia beržais apaugusi tvora iš nesumūrytų, laisvai sudėtų lauko akmenų, tarp kurių nuo žvyrkelio pusės įstatyti mediniai varteliai.

XIX a. I pusėje statyta koplyčia patenka į Mosėdžio Šv. arkangelo Mykolo parapijos teritoriją. Nuo 1993 m. koplyčia, kaip regioninės reikšmės paminklas, įrašyta Kultūros vertybių registre.

## Istorija

Koplyčia Krakėse pastatyta 1839 m. (ant sienos išlikęs įrašas apie fundatorių). 1959 m. koplyčią atremontavo R. Andriuškaitė už Krakių k. žmonių aukas. Taip pat remontuota 1999 m.

Krakių koplyčioje buvo XIX a. Dievo Motinos nugalėtojos paveikslas su raižytais mediniais elementais: Dievo motinos figūra, kūdikiu, mėnuliu ir žvaigždėmis. Tai vadinamoji Švč. Mergelė Marija su Kūdikiu. Vertingas paveikslas pavogtas 2013 m., jį išpjovus iš rėmų. Pavogtasis paveikslas buvo nutapytas 1939 m. Jis unikalios ikonografijos, didelio formato liaudies tapybos kūrinys, atliktas aliejaus ant drobės technika, 120x74 cm dydžio. Pinigine išraiška vertintas ne mažiau kaip 25 000 lt. Meno kūrinys kriminalinės policijos buvo įtrauktas į Interpolo pavogtų meno vertybių tinklapį (nr. 2013/61369).

## Architektūra

Koplyčia liaudies architektūros bruožų, vienaukštė, medinė, apkalta vertikaliomis lentomis su lentjuostėmis. Statinys kompaktinis, šešiakampio plano. Stogo forma - šešiakampės piramidės. Virš jo iškyla aukšta smailė su metaliniu ornamentuotu kryžiumi-saulute. Bendras koplyčios aukštis – 6 m. Ji vienos patalpos, su įėjimu pro vienpuses duris rytinėje pusėje. Sienų, durų angos, nišos - stačiakampės. Karkasinės sienos pastatytos ant atskirų lauko akmenų pamato. Patalpą dengia medinė sijinė perdanga. Viduje paklotos lentų grindys. Prie pastato įrengtas skaldyto akmens prieslenkstis.

Ant sieninių lentų išlikęs vertikalus apkalas su įrašu: „*Nes Anas Pasaki / Ko norint Prasiste / Tiewa mana / Warda n mana / Duos Jums*.“ Ant įėjimo medinės staktos iš vidaus įrėžtas įrašas: „*w R 1839 Mateusz Barbora/ Fundator. Szakinskis*“. Vakarinės vidaus sienos stačiakampėje nišoje įrengtas altorius. Sienos gausiai nukabintos šventųjų paveikslais, altorius papuoštas dirbtinėmis gėlėmis, kryželiais, žvakidėmis.  Iš lauko pusės ant lentos ištapyta Dievo akis ir angelai.

## Šaltiniai
Šatraminių Švč. Mergelės Marijos Gimimo koplyčia

**Šatraminių Švč. Mergelės Marijos Gimimo koplyčia** – katalikų koplyčia, esanti Skuodo rajone, Mosėdžio seniūnijoje, Šatraminių kaime, 3 km į šiaurės vakarus nuo Šauklių, 3,5 km į pietvakarius nuo Mosėdžio. Šatraminių koplyčia pastatyta XVIII a. Koplyčioje kiekvieną gegužės mėnesį giedamas „majus“, du kartus metuose laikomos šv. mišios. Joje buvo sutuokta jaunavedžių porų. Koplyčia stovi Mosėdžio Šv. arkangelo Mykolo parapijoje.

XVII-XIX a. Šatraminiai priklausė Salantų dvarui. Dvasiniais kaimo reikalais rūpinosi Mosėdžio bažnyčios kunigai. Apie koplyčios atsiradimą byloja vienas pasakojimas. Kadaise pro Šatraminių kaimą buvo gabenamas šventas paveikslas. Kai nešikai pavargo ir jis pasidarė nepakeliama našta, žmonės apsistojo pailsėti. Toje vietoje ir buvo pastatyta koplyčia.

Koplyčia medinė, 4,5×6,5 m dydžio, neornamentuota. Joje įrengtas Švč. Mergelės Marijos altorius. Virš įėjimo durų ištapyta apvaizdos akis. Bokštelis medinis, dengtas skarda (anksčiau – skiedromis). Stogo kupoliuką vainikuoja metalinis kryžius. Pastato be bokšto aukštis – 4,8 m. Šventorius aptvertas akmens mūro tvora.

## Šaltiniai

## Nuorodos
* Skuodo rajono sakralas
Registriniai kazokai

**Registriniai kazokai** arba **Rejestriniai kazokai** (, ) – specialūs kazokų daliniai Abiejų Tautų Respublikos kariuomenėje. Jie daugiausia organizavo pietinių sienų apsaugą ir gynybą bei vykdė policijos funkcijas. 

Nuo 1572 m., netrukus po Liublino unijos, kai didžioji dabartinės Ukrainos teritorijos dalis iš Lietuvos Didžiosios Kunigaikštystės atiteko Lenkijos karalystei, kazokai tapo Abiejų Tautų Respublikos kariuomenės karine formuote. Registrinių kazokų būriai rėmėsi Zaporožės kazokais, kurie jau gyveno Dniepro žemupyje tarp Ponto stepių, taip pat savigynos būriais gyvenvietėse dabartinės vidurio ir pietų Ukrainos regione. 

Dėl 1648 m. Chmelnickio sukilimo registriniai kazokai sukilo prieš Abiejų Tautų Respubliką ir prisijungė prie Kazokų etmonato pajėgų, tačiau oficialiai liko Abiejų Tautų Respublikos kariuomenėje iki 1699 m. 

## Kazokų skaičius
Pagal 1649 m. rugpjūčio 17 d. pasirašytą Zborivo sutartį registrinių kazokų skaičius išaugo iki keturiasdešimties tūkstančių. 
:
## Išnašos

## Šaltiniai

* *Винар Л.* Початки українського реєстрового козацтва // Український Історикю&nbsp;— 1964.&nbsp;— Ч. 2—3.
* *Гайдай Л.* Історія України в особах, термінах, назвах і поняттях.&nbsp;— Луцьк&nbsp;: Вежа, 2000.
* *Голобуцкий В.* Запорожское казачество.&nbsp;— К., 1957.
* *Крип'якевич І.* Козаччина і Баторіеві вільности. Жєрела…&nbsp;— Львів, 1908.&nbsp;— Т. VIII.
* *Щербак В. О.* Реєстрові козаки
* *Яковлів А.* З історії реєстрації українських козаків. Україна.&nbsp;— 1907.&nbsp;— Т. І.
Konfusas

**Konfusas** ( 'painioji upė') – upė Paragvajuje, Gran Čake; dešinysis Paragvajaus upės intakas. Prasideda Čake, Presidente Hajeso departamente, netoli Argentinos sienos. Vinguriuoja į pietryčius. Įteka į Paragvajų tarp Remansito ir Vilja Hajeso, į šiaurę nuo Asunsjono.

Vaga labai vinguriuota, skaidosi į protakas, šlapynes. Sausrymečiu vietomis išdžiūsta, o po liūčių ištvinsta.

Didelių gyvenviečių pro Konfuso nėra, tik Kadete Pandas, o netoli žemupio – Benchamin Asevalis ir Vilja Hajesas.

## Šaltiniai
Šul-utulas

**Šul-utulas** ( = *<sup>[[dingir|D]]</sup>šul-utul₁₀*) arba **Šul-utula** – asmeninis Lagašo miestą valdžiusių Ur-Nanšės dinastijos valdovų dievas. Dievavardis reiškia 'jaunasis piemuo'.

Nors Šul-utulas buvo asmeninis karalių dievas, su valdymu nesietas, gali būti, kad jo funkcijos buvo susijusios su asmenine sėkme. Be to, įmanoma, jog, panašiai kaip Ninšubur, Šul-utulas laikytas globojamų žmonių užtarėju aukštesniems dievams. Viename tekste minima, kad šis dievas padėjęs karaliams statyti šventyklas Girsu. Įrašuose minimas ryšium su įvairiais valdovais, pvz., Entemena ir Eanatumu.

Šul-utulas daugiausia paliudytas ryšium su kitų dievybių šventyklomis. Septynios pamatų figūrėlės iš Inanai dedikuotos *Ibgal* šventyklos, manoma, vaizduoja Šul-utulą. Garbintas ir *Emah* ('išaukštintieji namai'), Nanšės šventovėje Girsu mieste.

Vienintelis neabejotinas šios dievybės paliudijimas iš Trečiosios Ūro dinastijos laikotarpio – asmenvardis *Ur-Šul-utul*. Vėlesniais laikotarpiais nepaliudytas.

## Išnašos

## Šaltiniai
* 
* 
* 
*
Šulšaga

**Šulšaga** arba **Šulšagana** – dievas Mesopotamijos mitologijoje, priklausęs Lagašo miesto-valstybės panteonui. Šumerų kalba dievavardis reiškia „jo širdies jaunuolis“, gali būti, kad įvardis nurodo Šulšagos tėvą Ningirsu.

Nors ankstyvojo dinastinio laikotarpio įrašuose dievybių giminystės ryšiai retai kada būna tiesiogiai nurodyti, neabejojama, jog Šulšaga laikytas vyriausiuoju Ningirsu ir jo žmonos Bau sūnumi, vyresniuoju Igalimo broliu. Viename įraše Šulšaga ir Igalimas įvardijami „mylimais Ningirsu vaikais“. Pasak ankstyvuoju dinastiniu laikotarpiu datuojamų įrašų iš Lagašo, šioms dievybėms atnašauta po tiek pat aukų.

Lagašo valdovas Ur-Nanšė pastatydino Šulšagos statulą. Urukagina mini statęs šventyklas įvairioms Lagašo dievybėms, tarp jų ir Šulšagai, jo tėvams bei broliui, taip pat Hegir, deivės Bau ''Lamma'' ir Ninmu. Minėta šventykla vadinosi *(E-)tuš-akkil-li*. Viename Gudėjos įraše paminėtas drauge su Ningirsu ir karaliaus dievu globėju Ningišzida, jam priskiriami nuopelnai už tai, kad valdovui suteikęs „gyvybės alsavimą“.

Gali būti, kad vėlesniais laikotarpiais Šulšaga garbintas Ašūro mieste, dievo Ašūro šventykloje *Ešarra*. Vėlyvuose leksiniuose tekstuose Šulšagos ir Igalimo vardais taip pat kai kada įvardijami Zababos ginklai.

## Išnašos

## Šaltiniai
* 
* 
* 
* 
*
Plocko departamentas

**Plocko departamentas** (, ) – Varšuvos kunigaikštystės departamentas, egzistavęs 1806–1815 m. Administracinis centras – Plockas.

1807 m. gruodžio 19 d. dekretu teritorija buvo padalinta į 10 pavietų.

1815 m. po Vienos kongreso departamentas paverstas į Plocko vaivadiją.

## Išnašos

## Šaltiniai

* *Mieczysław Bandurka, Zmiany administracyjne i terytorialne ziem województwa łódzkiego w XIX i XX wieku, NDAP, UW w Łodzi, AP w Łodzi, Łódź 1995.*
Erekcijos disfunkcija

**Erekcijos disfunkcija**, dar vadinama **impotencija** – vyrų lytinės funkcijos sutrikimas, kuriam būdingas nuolatinis ar pasikartojantis varpos negebėjimas pasiekti ar išlaikyti pakankamo standumo ir trukmės erekciją patenkinamiems lytiniams santykiams. Tai dažniausia vyrų seksualinė problema, kuri gali sukelti psichologinį stresą dėl poveikio savęs įvaizdžiui ir lytiniams santykiams. Dauguma šios disfunkcijos atvejų susiję su fiziniais rizikos veiksniais ir prognozuojamais veiksniais. Šiuos veiksnius galima suskirstyti į kraujagyslinius, neurologinius, vietinius varpos, hormoninius ir vaistų sukeltus veiksnius. Šie veiksniai gali būti senėjimas, širdies ir kraujagyslių ligos, cukrinis diabetas, aukštas kraujospūdis, nutukimas, nenormalus lipidų kiekis kraujyje, hipogonadizmas, rūkymas, depresija ir tam tikrų receptinių vaistų vartojimas. Maždaug 10 % atvejų yra susiję su psichosocialiniais veiksniais – depresija, stresu ir problemomis santykiuose.

Erekcijos disfunkcija pasireiškia 18 % 50–59 m. amžiaus vyrų ir 37 % 70–75 m. amžiaus vyrų.

## Šaltiniai
Florentino Amegino tvenkinys

**Florentino Amegino tvenkinys** () – tvenkinys Argentinos pietuose, Čubuto provincijoje, sudarytas 1943–1963 m. ant Čubuto žemupio, patvenkus upę ties Vilja Dike Florentino Amegino gyvenviete. Tvenkinys užliejo ir Čubuto intako Čiko žemupį. Sudarytas hidroenergijos reikmėms ir potvynių prevencijai, taip pat rekreacijai. Tvenkinio ilgis ~75 km, plotis iki ~15 km. Krantai statūs (80–90 m), ryškiai raudonų uolienų.

Užtvankos ilgis 225 m, aukštis 113 m, bendra instaliuota galia 60 MW, per metus pagamina 178 GWh energijos. Pavadinta iš Italijos kilusio Argentinos mokslininko Florentino Amegino garbei.

## Šaltiniai
Menendeso ežeras

**Menendeso ežeras** () – ežeras Argentinoje, Patagonijoje, Čubuto provincijos vakaruose, Čilės pasienyje. Telkšo Patogonijos Anduose, 520 m aukštyje, į šiaurės vakarus nuo Eskelio. Patenka į Alerseso nacionalinį parką. Ežeras šakotas, ilgis 22 km, plotis iki 3 km. Centrinėje ežero dalyje yra sala.

Suteka keli upokšniai, išteka Menendeso upė, nešanti vandenis link Futalaufkeno ežero (Futaleufu baseinas). Pakrantės negyvenamos, apaugusios Patagonijos Andų miškais.

## Šaltiniai
Pediatrija

**Pediatrija** ( + ) – medicinos mokslo šaka, tirianti vaiko anatomijos bei fiziologijos ypatybes; vaikų ligas, jų gydymą, profilaktiką, diagnostiką. Pagrindinis pediatrijos tikslas – sudaryti optimalias sąlygas augančiam vaikui fiziškai vystytis, būti atspariam žalingiems veiksniams, palaikyti vaiko sveikatos būklę arba išgydyti vaiką ligos atveju. 

Pediatrija gali būti prevencinė, klinikinė, mokslinė, socialinė ir aplinkos. 

## Lietuvoje
Kaip atskira disciplina pediatrija susiformavo XIX a. pirmoje pusėje. Kai kurie pediatrijos klausimai Vilniaus universitete buvo nagrinėjami jau tada – XVIII a. pabaigoje ir XIX a. pradžioje. 1805 m. LDK gydytojas Andrius Sniadeckis parašė knygą „Pastabos apie vaikų fizinį auklėjimą“. 1904 m. Vilniuje įsteigta pirmoji Lietuvoje vaikų ligoninė. 1991 m. Lietuvoje buvo įkurtas Vaikų psichiatrijos ir socialinės pediatrijos centras**.** 

## Šaltinis
Gran Laguna Salada

**Gran Laguna Salada** ( 'didžioji druskingoji lagūna') – druskingas ežeras pietų Argentinoje, Patagonijoje, Čubuto provincijoje, plynaukštėje į pietus nuo Las Plumaso. Plotis iki 20 km, ilgis iki 13 km.

Ežeras telkšo nenuotakiame duburyje. Suteka keletas laikinų upokšnių. Yra mineralizuoto urano ir vanadžio išteklių.

## Šaltiniai
La Platos ežeras

**La Platos ežeras** () – ežeras Argentinoje, Patagonijoje, Čubuto provincijos pietvakariuose, apsuptas Čilės. Telkšo Patogonijos Anduose, 940 m aukštyje, į vakarus nuo Alto Rio Sengero. Telkšo ledyninėje rinoje, tuoj į vakarus nuo Fontanos ežero. Ilgis 29 km, plotis iki 3 km.

Krantai statūs, miškingi, apaugę žemaisiais notofagais. Suteka keletas neilgų upelių, išteka trumpa Unjono upė, jungianti su Fontanos ežeru (Sengero baseinas). Pakrantės negyvenamos.

## Šaltiniai
Kėdainiai United

**„Kėdainiai United“** – Lietuvos futsalo klubas iš Kėdainių. 

## Istorija

Komandos namų aikštė yra Kėdainių arena.

2022–2023 m. sezone Kėdainiai United nugalėjo KAFF futsal I lygos pirmenybėse, ir iškovojo teisę žaisti finaliniame I lygos turnyre dėl vietos Futsal A lygoje. Turnyras vyko kovo 12 d., dalyvauti galėjo KAFF ir PAFF I lygos pirmenybių nugalėtojai. Tuo metu PAFF I lygos pirmenybės dar tebevyko, todėl PAFF delegavo tuo metu pirmaujančią FK Dembava, su sąlyga kad jei pasibaigus PAFF pirmenybėms FK Dembava nelaimėtų pirmosios vietos, FK Dembava prarastų galimybę kilti į A lygą. FK Dembava laimėjo finalinį turnyrą rezultatu 7:4, tačiau nelaimėjo PAFF pirmenybių ir neteko galimybės kilti į Futsal A lygą. Tokiu būdu Kėdainiai United, nors ir pralaimėjo finaliname turnyre, įgijo teisę kilti į Futsal A lygą.

2023 m. vasario mėn. klubas buvo įregistruotas įmonių registre.

## Sezonai
### Salės futbolo varžybos

## Sudėtis
*Atnaujinta: *

;Vartininkai
:Robertas Granauskas
:Martynas Šležys
:Martas Vaitkevičius
:Egidijus Žagaras ⭐
;Gynėjai
:Robertas Bolotov
:Marius Činikas
:Nerijus Kestenis
:Tomas Rakašius
:Rolandas Slepakovas
;Saugai
:Radvilas Bliukis ✰⭐
:Šarūnas Činikas
:Aretas Gėgžna
:Martynas Juknevičius
:Evaldas Kugys
:Rimvydas Lipnevičius
:Arminas Lukoševičius
:Ąžuolas Smagurauskas
:Martynas Vaitkus
;Puolėjai
:Lukas Berednikovas
;Žaidėjai
:Vadym Bezverkhyi
:Deividas Latušenka
:Arnoldas Trakšelis

⭐–Lietuvos vyrų salės futbolo rinktinę atstovavę žaidėjai

✰–Lietuvos vaikinų iki 19 m. salės futbolo rinktinę atstovavę žaidėjai

## Nuorodos
* Klubo Facebook paskyra

## Šaltiniai
Amnezija

**Amnezija** ( + ) – liga, sukelianti dalinį arba visišką atminties netekimą; negalėjimas įsiminti naujos informacijos.  Amnezija gali pasireikšti spontaniškai ir dažnai būna laikina, tačiau kartais atmintis gali silpnėti pamažu. Gali atsirasti dėl epilepsijos, galvos traumos, apsinuodijimo, kai kurių infekcinių ligų, senatvinių galvos smegenų pokyčių. Prisiminimai grįžta chronologine tvarka, pradedant nuo seniausių. Prisiminimai apie nesenus įvykius, įvykusius prieš pat amneziją, dažniausiai niekada negrįžta.

Amnezija gali būti retrogradinė, anterogradinė, isterinė, uždelstoji, taip pat išskiriamas Korsakovo sindromas.

Tyrimai rodo, kad amnezija paprastai būna susijusi su viduriniosios smilkinių skilties smegenų žievėje pažeidimu. Be to, tam tikros hipokampo sritys (*CA1* sritis) yra susijusios su atmintimi. Tyrimai taip pat yra parodę, kad pažeidus tarpinių smegenių sritis, gali pasireikšti amnezija. Naujausi tyrimai parodė ryšį tarp *RbAp48* baltymo stygiaus ir atminties praradimo. Mokslininkams pavyko nustatyti, kad pažeistą atmintį turinčių pelių RbAp48 baltymo kiekis yra mažesnis, palyginti su normaliomis, sveikomis pelėmis. Amnezija sergantiems žmonėms vis dar išlieka gebėjimas prisiminti tiesioginę informaciją ir jie vis dar gali gebėti formuoti naujus prisiminimus, nors pastebimas ženklus gebėjimo išmokti naują medžiagą ir atkurti seną informaciją sumažėjimas. Amnezija sergantys asmenys taip pat išlaiko didelius intelektinius, kalbinius ir socialinius įgūdžius, nepaisant to, kad jų gebėjimas prisiminti konkrečią informaciją, su kuria susidūrė ankstesniuose mokymosi epizoduose, yra labai sutrikęs.

## Šaltiniai
Lietūkio malūnas (Panevėžys)

**„Lietūkio” malūnas** – grūdų malimo įmonė Panevėžyje, įvairiais pavadinimais ir su pertraukomis veikusi nuo 1927 iki 1944 m. Stovėjo Kranto g. 27 (priešais dabartinį Panevėžio „Šviesos” specialiojo ugdymo centrą). Didžiausias ir moderniausias iš tuometinių miesto malūnų, vienas didžiausių Lietuvoje ir Baltijos šalyse. Buvo penkių aukštų, automatinis (pirmas toks Lietuvoje), per parą sumaldavo keturis vagonus kviečių. 1939 m. duomenimis, malūne trimis pamainomis dirbo 11 tarnautojų ir 39 darbininkai.

Malūną 1927 m. pastatė Panevėžio žydų verslininkas M. Levas. Dar tebestatant susidurta su sunkumais – mieste veikusių stambiausių malūnų savininkai buvo sudarę sindikatą ir mėgino neįleisti į malūnų rinką kitų verslininkų. Archyviniai dokumentai liudija, kad Levų šeimai verslas nesisekė: 1932 m. malūnas neveikė, o jo savininkė L. Levienė turėjo skolų ir bandė malūną išnuomoti „Lietūkio” kooperatyvų sąjungai. Tačiau „Lietūkiui” nesutikus su L. Levienės sąlygomis, sandoris nepavyko. 1935 m. malūną už skolas perėmė ir pavadino „Javo” malūnu „Metalo” akcinė bendrovė. Vėliau jį valdė Ūkio bankas, o 1938 m. nusipirko „Lietūkis”.

1940 m. Sovietų Sąjungai okupavus Lietuvą, malūnas nacionalizuotas, o 1944 m. sunaikintas besitraukiančios vokiečių kariuomenės. Po karo malūno vietoje pastatytas triaukštis daugiabutis namas.

## Šaltiniai
Panigingara

**Panigingara** arba **Panigara** (*Paniĝinĝarra*, *Paniĝara*) – dievas Mesopotamijos mitologijoje, garbintas Adabe. Dievavardis būdavo užrašomas ir sutrumpinta forma, Senosios Babilonijos karalystės laikų įrašuose aptinkamas variantas *<sup>[[dingir|d]]</sup>Pa-an-ni-gá-ra*. Meli-Šipako valdymo laikais datuojamame įraše įvardijamas EN *ku-dur-ri*, „kudurru viešpats“.

Adabe būta šio dievo šventyklos, kuri vadinosi *Eursag[…]* (visas pavadinimas neišliko). Galbūt ta pati Panigingaros šventykla minima Larsos valdovo Rim-Sino I įraše. Kita šventykla, panašu, vadinosi *Emeteursag* (šumerų k. 'didvyrio verti namai'), taip pat, kaip su dievu Zababa siejama žinomesnė šventvietė Kiše. Dar kita šventykla vadinosi *Enigurru* ('siaubu apdengti namai'), taip pat vadinosi Ištarės, kaip „Nipūro karalienės“, šventykla. Be šių, žinomos dar dvi: *Eutul* ('kaimenės namai') ir šventykla neišlikusiu pavadinimu. Manfred Krebernik, remdamasis Andrew R. George tyrinėjimais, daro prielaidą, kad visos jos buvo Adabe.

Dievų sąraše *[[An = Anum]]* Panigingara – Ninhursagos ir jos vyro Šul-pa-e sūnus. Senesniame Veidnerio dievų sąraše įrašytas greta kito Ninhursagos sūnaus Ašgio, su juo siejamas ir kituose šaltiniuose. Panigingara minimas ir drauge su motina, pvz., laiškų sveikinimų formulėse. Vėlesniuose šaltiniuose gali būti tapatinamas su Ninurta (panašiai kaip Pabilsagas). Wilfred G. Lambert šį dievą apskritai įvardija „Ninurtos pavidalu“.

Paminėtas keliuose Mesopotamijos literatūriniuose kūriniuose. Humoristiniame pasakojime „Trys jaučių varovai iš Adabo“ apibūdinamas kaip „jų išminčius, mokovas, Adabo dievas“, be to, kaip „klerkas“, galbūt taip pašiepiant teismo procesą. Prabėgomis paminėtas prastai išlikusiame mite *[[Urašas]] ir [[Mardukas]]*.

## Išnašos

## Šaltiniai
* 
* 
* 
*
Fontana (ežeras)

**Fontana** () – ežeras Argentinoje, Patagonijoje, Čubuto provincijos pietvakariuose, apsuptas Čilės. Telkšo Patogonijos Anduose, 925 m aukštyje, į vakarus nuo Alto Rio Sengero. Telkšo ledyninėje rinoje, tuoj į rytus nuo La Platos ežero. Ilgis 26 km, plotis iki 5 km.

Krantai statūs, miškingi, apaugę žemaisiais notofagais. Kranto linija raižyta, rytuose šakota. Suteka keletas neilgų upelių bei trumpa Unjono upė, jungianti su La Platos ežeru. Išteka Sengeras. Pakrantės negyvenamos.

Ežeras pavadintas Argentinos generolo, tyrinėtojo, Čubuto gubernatoriaus Luiso Chorchės Fontanos garbei.

## Šaltiniai
Metallic Rouge

**Metallic Rouge** () – japonų animė televizijos serialas, kurį režisavo Motonobu Hori. Jį studija „Bones“ sukūrė studijos 25-mečio proga. Serialo premjera per „Fuji TV“ įvyko 2024 m. sausį. Serialo mangos adaptacija bus pradėta leisti 2024 m. kovo mėn.

## Veikėjai

**Rouge Redstar** (*ルジュ・レッドスター, Ruju Reddosutā*)

* Įgarsino: Yume Miyamoto (japonų k.)

**Naomi Orthmann** (*ナオミ・オルトマン, Naomi Orutoman*)

* Įgarsino: Tomoyo Kurosawa (japonų k.)

**Jean Yunghart** (ジーン・ユングハルト, *Jīn Yunguharuto*)

* Įgarsino: Shunsuke Takeuchi (japonų k.)

**Sara Fitzgerald** (サラ・フィッツジェラルド, *Sara Fittsujerarudo*)

* Įgarsino: Yū Shimamura (japonų k.)

**Jaron Fate** (ジャロン・フェイト, *Jaron Feito*)

* Įgarsino: Hiroyuki Yoshino (japonų k.)

**Jill Sturgeon** (ジル・スタージョン, *Jiru Sutājon*)

* Įgarsino: Yui Ogura (japonų k.)

**Afdal Bashal** (アフダル・バシャール, *Afudaru Bashāru*)

* Įgarsino: Kenjiro Tsuda (japonų k.)

**Eden Vallock** (エデン・ヴァロック, *Eden Varokku*)

* Įgarsino: Kazuyuki Okitsu (japonų k.)

**Ash Stahl** (アッシュ・スタール, *Asshu Sutāru*)

* Įgarsino: Atsushi Miyauchi (japonų k.)

**Noid 262** (ノイド262, *Noido 262*)

* Įgarsino: Chiaki Kobayashi (japonų k.)

**Lėlininkas** (人形遣い師, *Ningyōtsukai-shi*)

* Įgarsino: Hiroshi Yanaka (japonų k.)

**Opera** (オペラ)

* Įgarsino: Mariya Ise (japonų k.)

**Ace Machias** (アエス・マキアス, *Aesu Makiasu*) **/ Alice Machias** (アリス・マキアス, *Arisu Makiasu*)

* Įgarsino: Minami Tsuda (japonų k.)

**Graufon Berg** (グラウフォン・ベルグ, *Guraufon Berugu*)

* Įgarsino: Hiroki Yasumoto (japonų k.)

**Cyan Bluestar** (シアン・ブルースター, *Shian Burūsutā*)

* Įgarsino: Haruka Shiraishi (japonų k.)

**Eva Cristella** (エヴァ・クリステラ, *Eva Kurisutera*)

* Įgarsino: Yoko Hikasa (japonų k.)

**Roy Yunghart** (ロイ・ユングハルト, *Roi Yunguharuto*)

* Įgarsino: Yoshimitsu Shimoyama (japonų k.)

## Kūrimas
Serialas buvo paskelbtas 2023 m. kovo 22 d. vykusiame „Fuji TV Anime Lineup Presentation 2023“ renginyje. Įžanginę teminę dainą „Rouge“ sukūrė Yu-ka, o pabaigos teminę dainą „Scarlet“ sukūrė Dazbee. Toshihiro Kawamoto sukūrė veikėjų dizainą, o Taisei Iwasaki, Yuma Yamaguchi ir Towa Tei sukūrė muziką. Bendrovė „Crunchyroll“ licencijavo serialą už Azijos ribų.

## Serijos

## Išnašos
2024 m. pasaulio rogučių sporto čempionatas

**2024 m. pasaulio rogučių sporto čempionatas** – 52-asis tarptautinės rogučių sporto federacijos organizuotas geriausių pasaulio rogučių sporto atletų čempionatas, kuris vyko sausio 26 d. – sausio 28 d. Vokietijos mieste Altenberge.

Dėl Rusijos invazijos į Ukrainą čempionate nebuvo leista dalyvauti sportinkams iš Rusijos ir Baltarusijos.

## Medalininkai

## Medalių lentelė

## Dalyvavusios šalys

## Šaltiniai

## Nuorodos
* Oficiali svetainė
Kazachstano futbolas 2024 m.

**[[Kazachijos futbolas]] [[2024]] m.**
*  prasidėjo 2024 m. kovo 1 d., baigėsi lapkričio 10 d.
* s turnyras prasidėjo 2024 m. kovo 11 d., finalas įvyko rugsėjo 29 d.

## Lygos

|-
| 1-oji || 2024 m. Kazachijos futbolo čempionatas || Kajrat Almaty || FK Astana || FK Aktobe || 13 ||  
|-
| 2-oji || 2024 m. Kazachijos I futbolo lyga || Okzetpes Koksetau || Ulytau Zezkazgan || Kaspij Aktau || 16 ||  
|-
| 3-oji || 2024 m. Kazachijos II futbolo lyga || Ertis Pavlodar || Sahter-2 Karagandy || FK Astana-2 || 24 || 
|}

### Premjer lyga

Kazachijos Premjer lyga – aukščiausioji futbolo lyga, joje dalyvavo 14 komandų. Galutinė lentelė:

### I lyga

Kazachijos I futbolo lyga – antros pakopos futbolo pirmenybės šalyje. Galutinė lentelė:

* „Aryso“ klubui skirta devynių taškų atėmimo sankcija.

### Moterų futbolo lyga

2024 m. aukščiausioje Kazachijos moterų futbolo lygoje rungtyniavo 6 ekipos. BIIK-Kazygurt apgynė čempionių titulą.

## Taurės

|-
| 2024 m. Kazachijos futbolo supertaurė || Ordabasy Symkent || Tobol Kostanaj || 1-1 (baud. 5-4) || 2 ||  
|-
| 2024 m. Kazachijos futbolo taurė || FK Aktobe || FK Atyrau || 2-1 || 32 ||  
|-
| 2024 m. Kazachijos futbolo lygos taurė || FK Astana || Zenis Astana || 2-0 (prat.) || 16 ||  
|}

### Supertaurė

Kazachstano futbolo supertaurės rungtynės įvyko Aksu (prie Antalijos, Turkija), „Mardano“ sporto komplekso stadione. Pagrindinis rungtynių laikas baigėsi esant lygiam rezultatui 1-1. Baudinių serijoje sėkmė lydėjo „Tobol“ futbolininkus.

### Nacionalinė taurė

Kazachijos futbolo taurė – pagrindinis futbolo taurės turnyras Kazachijoje. FK Aktôbe nugalėjo varžovus rezultatu 2-1 ir iškovojo šalies futbolo taurę. Lemiamos dvikovos:

----

----

----
----

### Lygos taurė

Pirmąkart šalyje surengtas Kazachijos futbolo lygos taurės turnyras. Taurę laimėjo FK Astana. Lemiamos dvikovos:

----

----

----
----

## Šaltiniai

## Nuorodos
* Kazakhstan 2024 (Rsssf.org)
Airijos futbolas 2024 m.

**[[Airijos futbolas]] [[2024]] m.**
*  prasidėjo 2024 m. vasario 16 d., baigėsi lapkričio 1 d.
* s turnyras prasidėjo 2024 m. gegužės 17 d., finalas įvyko lapkričio 10 d.

## Lygos

### Premier divizionas

Premjer divizionas (, *SSE Airtricity League Premier Division*) – aukščiausioji futbolo lyga. Tai buvo 40-asis sezonas, vadinamas Premjer divizionu, jame dalyvavo 10 ekipų – vietoje iškritusių Cork City ir UCD Dublin lygą papildė Galway United ir Waterford FC. Galutinė lentelė:

### I divizionas

I divizionas – antros pakopos pirmenybės (). Pirmosios rungtynės sužaistos 2024 m. vasario mėn.

### Moterų čempionatas

Women's National League – pirmos pakopos, aukščiausioji moterų lyga šalyje. 2024 m. dalyvauja 11 ekipų. 

## Taurės

### Supertaurė

Sezono atidarymo rungtynėse dėl trofėjaus varžėsi 2023 m. sezono čempionai Shamrock Rovers FC ir taurės laimėtojai SPA Dublin. Supertaurę laimėjo „Shamrock Rovers“.

### Nacionalinė taurė

Turnyras prasidėjo 2024 m. gegužės 17 d., finalo rungtynės įvyko lapkričio 10 d. Drogheda United nugalėjo varžovus rezultatu 2-0 ir iškovojo trofėjų. Lemiamos dvikovos:

----

----
----

## Išnašos

## Nuorodos
* Ireland 2021-30 (Claudionicoletti.eu)
* Ireland 2024 (Rsssf.org)
Strobelio ežeras

**Strobelio ežeras** () – ežeras Argentinoje, Patagonijoje, Santa Kruso provincijos vakaruose, 70 km į šiaurės vakarus nuo Gobernador Gregoreso. Telkšo ežeringame Strobelio duburyje Patagonijos plokščiakalnyje, 715 m aukštyje; toliau vakaruose telkšo Kirogos ir Mažasis Kirogos ežerai, aplink – daugybė smulkių ežerėlių. Ilgis 19 km, plotis iki 11 km.

Strobelio ežere gausu lašišų. Aplinkiniuose ežerėliuose aptiktas labai retas, endeminis šalmuotasis kragas (*Podiceps gallardoi*). Krantai daug kur statūs, skardingi, aplink plyti daugiausia šaltosios dykumos. Šiaurinėje pakrantėje yra Estansija El Mirasolio viensėdis.

Ežeras pavadintas XVIII a. šį regioną tyrinėjusio jėzuitų misionieriaus Matiaso Strobelio (*Matías Strobel*, kitaip Mateuso Štrėbelio ) garbei.

## Šaltiniai
Čikas (reikšmės)

**Čikas** ( 'mažas(is)') gali reikšti:
* Čikas – miestas JAV, Kalifornijoje;
* Čikas – miestelis JAV, Teksase;
* Čikas – kaimas JAV, Oregone;
* Čikas – upė Argentinoje, Santa Kruso provincijoje;
* Čikas – išdžiūstanti upė Argentinoje, Čubuto provincijoje;
* Čikas arba Šiaurės Čikas – upė Argentinoje; Čubuto upės intakas;
* Čikas arba Pietų Čikas, Siaikė – upė pietų Čilėje ir Argentinoje;
* Čikas – upė Filipinuose, Lusono saloje; Kagajano intakas;
* Čikas – keletas trumpų upelių Ispanijoje, Meksikoje, Kolumbijoje.
Tukotukai

**Tukotukai** (*Ctenomys*) – graužikų gentis, priklausanti monotipinei tukotukinių (*Ctenomyidae*) šeimai. Paplitusi vidurinėje ir pietinėje Pietų Amerikoje.

Kūnas kresnas, gana stambus. Galva didelė, ausys mažos, kaklas trumpas, uodega ilga, pėdos su nagais. Kailis ilgas. Žolėdžiai. Daugelis rūšių gyvena kolonijomis po žeme. Gyvena atviruose plotuose – stepėse, pievose, aukštikalnėse.

Ispanų ir portugalų kalbose vadinami *tuco-tuco* (
Ctenomys talarum.jpg|*Ctenomys talarum*
Ctenomys osvaldoreigi!.jpg|*Ctenomys osvaldoreigi*
Dune Tuco-tuco imported from iNaturalist photo 57358841 on 11 October 2021.jpg|*Ctenomys australis*
Ctenomys yolandae 237804760.jpg|*Ctenomys yolandae *


## Šaltiniai
Mušdama

**Mušdama** (d*muš-dam-ma*) – dieviškasis architektas Mesopotamijos mitologijoje, minimas mite „Enkis ir pasaulio tvarka“. Tituluojamas *šidim gal* d*en-líl-lá-ke*4, „didžiuoju Enlilio statytoju“, minima, kad Enkis jį paskiria namų statybos globėju.
 
Mite „Enkis ir pasaulio tvarka“ Mušdamos paskyrimas aprašytas taip:
 

## Išnašos
Kubanės valstybinis universitetas

**Kubanės valstybinis universitetas** () – aukštoji mokykla Rusijos Federacijoje, Krasnodare. Tai vienas didžiausių ir seniausių universitetų pietų Rusijoje.

Kubanės valstybinio universiteto struktūrą sudaro 15 fakultetų ir 3 institutai.

Kubanės valstybinis universitetas užsienio specialistus rengia nuo 1970 m. Užsienio studentai atvyksta iš daugiau kaip 120 šalių. Šiandien universitete ir toliau rengiami studentai iš Azijos, Amerikos, Afrikos ir Europos.

## Fakultetai

* Architektūros ir dizaino
* Biologijos
* Žurnalistikos
* Istorijos, sociologijos ir tarptautinių santykių
* Kompiuterių mokslų ir taikomosios matematikos
* Matematikos ir informatikos mokslų
* Pedagogikos, psichologijos ir komunikacijos mokslų
* Romanų ir germanų filologijos
* Vadybos ir psichologijos
* Chemijos ir aukštųjų technologijų
* Fizikos ir technologijų
* Filologijos
* Menų ir grafikos
* Ekonomikos
* Teisės

## Išnašos
Kirogos ežeras

**Kirogos ežeras** () – ežeras Argentinoje, Patagonijoje, Santa Kruso provincijos vakaruose, 100 km į šiaurės vakarus nuo Gobernador Gregoreso. Telkšo ežeringame Strobelio duburyje Patagonijos plokščiakalnyje; tuojau į pietus telkšo Mažasis Kirogos ežeras, toliau rytuose – Strobelio ežeras, aplink – daugybė smulkių ežerėlių. Ilgis 8 km, plotis iki 8 km.

Išteka Čiko intakas Kapitanas. Pakrantės negyvenamos.

Ežeras pavadintas XVIII a. šį regioną tyrinėjusio jėzuitų misionieriaus Chosė Kirogos garbei.

## Šaltiniai
Gijas

**Gijas** arba ***Ghijas*** () – ežeras Argentinoje, Patagonijoje, Santa Kruso provincijos šiaurės vakaruose, 87 km į pietvakarius nuo Perito Moreno. Telkšo Patogonijos Anduose, 376 m aukštyje, 23 km nuo Kokreino ežero. Ilgis 16 km, plotis iki 6 km.

Krantai statūs, uolingi, pietinėje pakrantėje stūkso Kolorado kalnas. Įteka Kolumnos, Korentoso upeliai. Po didelių liūčių kartais iš Gijo ežero išteka upelis į Blanko upę. Pakrantės negyvenamos.

## Šaltiniai
Klaipėdos dirbtinės dangos aikštė

**Klaipėdos dirbtinės dangos aikštė** (anksčiau ***Klaipėdos „Žalgirio“ stadiono atsarginė aikštė***) – futbolo aikštė Klaipėdos miesto šiaurinėje dalyje, į rytus nuo Klaipėdos centrinio stadiono. Rytiniame aikštės šone yra žiūrovų tribūnos, dar toliau į rytus eina Klaipėdos–Šiaulių geležinkelis.

## Istorija

Aikštė įrengta 2013 m. Čia namų rungtynes žaisdavo Klaipėdos komandos (tarp jų FK Atlantas), taip pat FK Palanga, rungtyniavę A lygoje.

2020 m. dėl dangos nusidėvėjimo ją reikėjo atnaujinti. LFF vertinimu, danga buvo nusidėvėjusi, nepakankamai prižiūrima ir galėjo būti nesaugi tiek futbolininkams, tiek miesto svečiams. Rašte buvo pažymima, kad aikštės būklė svarbi Klaipėdos komandoms, siekusioms ar ateityje sieksiančioms A, I ar II lygos licencijų, taip pat nurodoma, kad dėl prastos aikštės būklės licencijos gali būti išduodamos tik tokiu atveju, jei klubai įrodys, kad turi galimybę naudotis kitų miestų stadionais. Dėl to imta naujinti dangą, ir naujinimo darbai atlikti iki 2021 m. pabaigos, buvo iš Nyderlandų atgabenta tarptautinius FIFA reikalavimus atitinkanti dirbtinės dangos veja.

## Šaltiniai

* Centrinis stadionas  (Sportobazes.lt)
Blankas (Ugnies Žemė)

**Blankas** ( 'baltasis ežeras') – ežeras Čilės pietuose, Magelano ir Čilės Antarktidos regione, Ugnies Žemės salos centrinėje dalyje, 116 km į pietryčius nuo Porveniro, 180 m aukštyje. Ilgis 24 km, plotis iki 10 km. Kranto linija raižyta, centrinėje dalyje yra didoka sala, prie krantų – daug smulkių salelių. Krantai daugiausia žemi, pelkėti.

Į Blanką suteka keletas trumpų upelių, šiaurėje išteka Blanko upė (Grandės intakas). Ežero baseino plotas – 47 342 km². Pakrantės beveik negyvenamos, kiek toliau rytuose yra gyvenvietė Pampa Gvanaka.

## Šaltiniai
Blankas

**Blankas** gali reikšti:
* blankas – popieriaus lapas, skirtas dokumentui surašyti pagal tam tikrą formą;

Taip pat iš  'baltas':
* Blankas – ežeras Čilėje, Ugnies Žemėje;
* Blankas – ežeras Argentinoje, Čubute;
* Blankas – miestelis JAV, Teksase;
* Blankas – upė Argentinoje, Desagvadero intakas;
* Blankas – upė Bolivijoje, Gvaporės intakas;
* Blankas – daugelio nedidelių upelių pavadinimas Čilėje, Ispanijoje, Kosta Rikoje, Peru, Meksikoje ir kt.
* Lago Blankas – gyvenvietė Argentinoje, Čubute.
Kačerauskas

**Kačerauskas** – pavardė.

Šios pavardės moteriškosios giminės formos yra: Kačerauskienė (ištekėjusi moteris) ir Kačerauskaitė (mergautinė pavardė).

Pavardę turi šie žinomi asmenys:

;Kačerauskas
* Arūnas Kačerauskas – krepšininkas
* Tomas Kačerauskas (1968) – lietuvių filosofas, rašytojas
* Tomas Kačerauskas (2001) – futbolininkas

;Kačerauskienė
* Laimutė Kačerauskienė – Mažeikių rajono politikė

;Kačerauskaitė
* Aldona Kačerauskaitė – architektė

Pavardė paplitusi daugiausia Vidurio Lietuvoje (Kaunas, Krakės, Grinkiškis, Baisogala, Linkuva). Kilusi iš slaviškų pavardžių – , . Galbūt toliau iš  'antinas'.

## Šaltiniai
Francisco Moreno

**Fransiskas Paskasijus Morenas** (*Francisco Pascasio Moreno*), dar žinomas kaip ***Peritas Morenas*** (*Perito Moreno*, 1852 m. gegužės 31 d. – 1919 m. lapkričio 22 d.) – Argentinos gamtininkas, geografas, antropologas.

Gimė Buenos Airių Madero rajone. Lankė privačią mokyklą, su tėvu laisvalaikiu rinko fosilijas, įkūrė savo muziejų. Baigė San Chosė ir Katedral al Nortės kolegijas.

Nuo 1874 m. Fransiskas Morenas tyrė Patagonijos, Argentinos ir Čilės Andus, 1876 m. – Nahuel Huapi ežerą. 1877 m. vienas pirmųjų pasiekė San Martino ir Archentino ežerus. 1882–1895 m. tyrinėjo Andų rytinius šlaitus nuo 23° pietų platumos iki Magelano sąsiaurio. Surinko didelę kolekciją archeologinių ir antropologinių eksponatų ir 1877 m. įsteigė muziejų Buenos Airėse. 1888–1906 m. – La Platos gamtos istorijos muziejaus direktorius. Fransiskas Morenas vienas pirmųjų ištyrė Patagonijos geografiją, gamtą, pateikė žinių apie vietos gyventojus tehuelčus (buvo jų paimtas į nelaisvę). Prisidėjo nustatant Argentinos ir Čilės valstybinę sieną.

1903 m. Peritas Morenas padovanojo valstybei jam suteiktas žemes aplink Nahuel Huapi ežerą – vėliau čia įsteigtas Nahuel Huapi nacionalinis parkas. 1903–1904 m. deputatas nuo Federalinės apygardos. 1912 m. įsteigė Argentinos skautų judėjimą.

1919 m. palaidotas Rekoletos kapinėse, 1944 m. perlaidotas Sentinelos saloje Nahuel Huapi ežere.

Perito Moreno garbei pavadintas Perito Moreno miestas, Perito Moreno ledynas ir Perito Moreno nacionalinis parkas pietų Argentinoje.

## Bibliografija

* Pietų Patagonija (*La Patagonia del Sur*, 1879 m.),
* Kelionė į Pietų Patagoniją, surengta remiant vyriausybei (*Viaje a la Patagonia Austral emprendido bajo los auspicios del Gobierno Nacional*, 1879 m.),
* Kelionė į Patagonijos Andų regioną (*Viaje a la región andina de Patagonia*, 1896 m.),
* Andų regiono pažinimas (*Reconnaissance de la région Andine*, 1897 m.).

## Šaltiniai
Fufu

**Fufu** () – Vakarų Afrikoje, o ypač Gvinėjos įlankos virtuvėje (pietų Dramblio Kaulo Krantas, Gana, Togas, Beninas, Nigerija, vakarų Kamerūnas), paplitęs valgis, tiršta košė, gaminama daugiausiai iš manijoko arba jamso.

## Gaminimas
Fufu gaminti yra naudojami vietiniai šakniavaisiai ar kiti krakmolingi produktai. Senovėje tai buvo jamsas ir taro bulvė, vėliau juos papildė iš Rytų Afrikos atkeliavęs bananas, o nuo XVI a. – portugalų iš Amerikos atvežtas manijokas. Gaminant tradiciniu būdu, virti produktai yra sudedami į medinę piestą ir gerą pusvalandį trinami grūstuvu, kol gaunama košė. Trinant ji kartais vartoma, įpilama nuoviro.

Pastaruoju metu fufu gali būti gaminamas ir iš jau paruoštų, parduotuvėse perkamų manijoko miltų (gari), kurie verdami vandenyje ir energingai maišomi. Manijoką gali papildyti kukurūzų miltai, manų kruopos, trinti bananai. XXI a. pradžioje buvo išrastas specialus fufu gaminimo aparatas, kuris dar labiau palengvino gamybą.

Paruoštas fufu rankomis formuojamas į nedideles porcijas, patiekiamas kartu su tirštais padažais, troškiniais ar sriubomis. Valgomas rankomis, atsignybiant nedidelius gabaliukus ir mirkant į padažą.

File:Pounding_of_fufu.jpg|Fufu trynimas piestoje
File:Wrapped_fufu.jpg|Fufu porcijos
File:Nigerian_Food_Fufu.jpg|Fufu parduodamas Lagoso turguje
File:Fufu,_A_typical_Ghanaian_cuisine.jpg|Fufu su mėsa ir žuvimi
File:Eating_together_as_a_family.jpg|Fufu valgymas


## Paplitimas ir įvairovė

Kadangi žodis fufu yra kilęs iš akanų kalbos žodžio, reiškiančio „trinti, maišyti“, manoma, kad patiekalas susiformavo tarp akanų genčių dabartinės Ganos teritorijoje. Iš čia jis vėliau paplito po visą Gvinėjos įlankos pakrantę, o vėliau ir į šiaurę – Sahelio zoną.

Ganoje ir gretimose šalyse (Dramblio Kaulo Krante, Toge, Benine) fufu dažniausiai yra baltas. Jis tiekiamas su įvairiais troškiniais nkwan, padarytais iš palmių riešutų, žemės riešutų, aštria pipirų sriuba, okros patiekalais.

Rytų Nigerijoje paplitęs fermentuotos fufu variantas, vadinamas akpu (*akpụ*). Ją gaminant, manijoko šakniagumbiai kelias dienas rauginami vandenyje, kol suminkštėja. Tada jie nukošiami ir nuspaudus visą vandenį trinami. Suformuoti košės gabalai trumpai kaitinami, o paskui vėl trinami. Tada dar kartą formuojamos porcijos valgymui. Akpu dažnai patiekiamas su egusi sriuba.

Kartu su Afrikos vergų prekyba fufu gamybos tradicija buvo pervežta į Karibų šalis. Kuboje ji yra vadinama *fufú*, Dominikos Respublikoje – mangu, Puerto Rike – mofongo, Haityje – tomtom, Antigvoje – fungi, Barbadose – kuku.

## Panašūs patiekalai
* Ačekė (Dramblio Kaulo Krantas)
* Eba (jorubai)
* Motekė (Kongas)
* Konkontė (Gana ir Togas, iš džiovintų manijokų miltų)
* Fungė (Angola)

## Išnašos